Maddi Astigarraga

Maddi Astigarraga Bergara (Deba, Gipuzkoa, 1997ko uztailaren 24a) ingeniari biomedikoa eta  ilustratzaile zientifikoa da.

 Biografia 
Biomedikuntzako gradua ikasi zuen Bartzelonako Unibertsitate Autonomoan. Ilustrazio Zientifikoko graduondokoa eta Irakaskuntzako Irakasleen Prestakuntza masterra eginak ditu Maddik  Euskal Herriko Unibertsitatean, baina 2022an ausartu zen lehenengoz bere burua ilustratzaile zientifikotzat hartzen. Urte horretan Jot Down lehiaketa irabazi zuen hiru emakume zientzilariren lorpenak irudikatuz. 

Cecilia Payne: izarrak hidrogenoz eta helioz osatuta daudela deskubritu zuena, Inge Lehmann, Lurraren barneko nukleoa bi zatitan banatuta zegoela aurkitu zuen sismologoa eta Rosalind Franklin: DNAren irudi bat lortu zuen, haren egitura ezagutzeko lehia handia zegoen garaian.

Eskolaz kanpoko irakasle gisa lan egin izan du. Gaur egun, Euskal Herriko Unibertsitateko Donostia Research group on Education And Multilingualism (DREAM) ikerketa-taldeko ikertzailea da. Haren interesgune nagusiak irudiaren funtzio komunikatiboa eta marrazketak irakurtzen duguna ulertu eta ikasteko prozesuan izan ditzakeen erabilerak dira. Ikertzaile-lanaldia ilustratzaile zientifiko gisa egiten duen lanarekin uztartzen du.

2022ko Jot Down lehiaketa irabazi zuen, ilustrazio zientifikoaren adarrean, "Ikusezinak" ilustrazioarekin, zeinak emakume zientzialarien ikusgaitasunik eza irudikatzen baitzuen.
Bere esanetan:«Ikusezina ikusgarri bihurtu nahi dut,  konplexua ulergarri, eta nire ilustrazioak ikusten dituztenen mundu zientifikoarekiko jakin-mina piztu.»

 Lanak 

 Artikuluak 

 Zelulak berprogramatzen. Zientzia Kaiera 

 Sariak 

 2022ko Jot Down lehiaketa irabazi zuen, ilustrazio zientifikoaren adarrean, Ikusezinak ilustrazioarekin: emakume zientzialarien ikusgaitasunik eza irudikatuz.

 Erreferentziak 

 Kanpo estekak 

Kategoria:Debarrak
Kategoria:Ilustratzaileak
Kategoria:Emakume ilustratzaileak
Kategoria:Ilustratzaile zientifikoak
Kategoria:Biomedikuntza
Kategoria:Bartzelonako Unibertsitate Autonomoko ikasleak